cyanic-selkie/wikianc huggingface dataset:
Austrijas administratīvais iedalījums
Austrijas administratīvo iedalījumu veido 9 federālās zemes (Land / Bundesland). Federālās zemes sīkāk tiek iedalītas 79 distriktos (Bezirk) un 15 statūtpilsētās (Städte mit eigenem Statut / Statutarstädte). Savukārt distrikti veido 2093 pašvaldības (Gemeinden).
Pirmā līmeņa administratīvais iedalījums
Austrijas pirmā līmeņa administratīvā vienība ir federālā zeme (de, arī Bundesländer). Austrija administratīvi dalās deviņās federālajās zemēs. Katrai federālajai zemei ir sava vēlēta likumdošanas vara (landtāgs). Katrai federālajai zemei ir arī sava konstitūcija, kas nedrīkst būt pretrunā ar Austrijas konstitūciju.
Ir šādas federālās zemes:
Entonijs Hjūišs
Entonijs Hjūišs (en, dzimis, miris ) bija britu radioastronoms. 1974. gadā kopā ar Martinu Railu ieguva Nobela prēmiju fizikā par apertūras sintēzes metodes izstrādi un pulsāru atklāšanu.
Dzimis Fovejā, Kornvolā. Mācījās Kembridžas Universitātē. Otrā pasaules kara laikā strādāja pie aviācijas tehnikas un radaru izstrādes, kur iepazinās ar Martinu Railu. 1946. gadā beidza Kembridžas Universitāti un sāka strādāt Kavendiša laboratorijā. 1952. gadā ieguva doktora grādu. Ierosināja un organizēja radioteleskopa uzstādīšanu Mulardas radioastronomijas observatorijā.
1968. gadā Hjūiša aspirante Džoselīna Bella atklāja pulsārus. Publikācijā par pulsāriem Hjūišs bija minēts kā pirmais, Bella kā otrā. 1974. gadā Nobela prēmija tika piešķirta Hjūišam, neatzīmējot viņa aspiranti, kas izsauca pretrunīgus vērtējumus. Tomēr Bella neizteica nekādas pretenzijas, uzskatot, ka par aspirantu atklājumiem vienmēr galvenais atbildīgais ir darba vadītājs.
IKAROS
IKAROS (en) ir Japānas starpplanētu zonde, kuras galvenais uzdevums ir pārbaudīt iespēju izmantot saules buru starpplanētu ceļojumos.
Uzbūve
[[Attēls:Ikaros solar sail key numbered bottom line.svg|thumb|left|200px|IKAROS saules buras shematisks attēlojums:
1 — atsvars 0,5 kg, 1 no 4
2 — šķidro kristālu displejs, 1 no 80
3 — membrana 7,5 μm, 20 m diametrā
4 — Saules baterijas 25 μm
5 — troses
6 — instrumentu nodalījums
7 — instrumenti ]] IKAROS saules bura sastāv no četrām trapeces formas 7,5 μm poliimīda plēves gabaliem ar ārējo malu 14 m. Uz plēves izvietotas plānas saules baterijas elektroenerģijas iegūšānai. Buru malās iestrādāti šķidro kristālu displeji, ar kuriem tik veikta aparāta stāvokļa kontrole, izmainot atstarošanas līmeni vajadzīgajos displejos.
Buru stūros ir 0,5 kg atsvari. Plēves gabalu izvēršana notiek, kosmiskajam aparātam rotējot ap savu asi ar 20 apgriezieniem minūtē. Inerces ietekmē atsvari izpleš buras.
Starta konfigurācijā kosmiskais aparāts bija cilindra formā ar 1,6 m diametru un 0,8 m augstumu.
Lidojuma gaita
Kosmiskais aparāts palaists 21:58:22 UTC no Tanegasimas kosmosa centra ar nesējraķeti H-IIA 202. Kopā ar IKAROS tika palaista arī Veneras zonde Akatsuki un četriem nanopavadoņiem.
Saules buras izvēršana sākās 3. jūnijā, un 11. jūnijā tika pabeigta.
Drīz pēc tam, kad Akatsuki piedzīvoja kļūmi, neieejot orbītā, 07:39 UTC IKAROS palidoja garām Venerai aptuveni 80 000 km attālumā.
Sūklis Bobs Kvadrātbiksis
Sūklis Bobs Kvadrātbiksis (en) ir ASV bērnu animācijas seriāls, kura veidotājs ir Stīvens Hilenburgs. Animācijas seriāls tiek pārraidīts kanālā Nickelodeon. Animācijas seriālu uzsāka rādīt. Kopā ir izveidotas 268 sērijas, 13 sezonās.
Šis ir viens no populārākajiem animācijas seriāliem, un otrs no televīzijas kanāla Nickelodeon ilgāk rādītajiem animācijas seriāliem pēc Rugrats. Seriāls dažādos aksesuāros un piederumos ar animācijas tēliem, kanālam Nickelodeon ir ienesis vairāk kā 12 miljardus ASV dolāru.
Animācijas seriāla darbība norisinās Klusā okeāna dibenā — izdomātajā Bikini dzelmē, galvenie varoņi ir okeāna iemītnieki. Seriāla idejas autors un veidotājs Stīvens Hilenburgs pirms kļūšanas par animatoru strādāja par pasniedzēju un nodarbojās ar jūras bioloģijas izpēti Danapointas okeanogrāfijas institūtā, Kalifornijas štatā.
Iznākušas trīs pilnmetrāžas kinofilmas: "Sūklis Bobs", "Sūklis Bobs Kvadrātbiksis" un "Sūklis Bobs Kvadrātbiksis 3".
Latvijā šo seriālu translēja televīzijas kanāli TV3, 3 Plus un Nickelodeon.
Igors Grigorenko
Igors Grigorenko (dzimis 1983. gada 9. aprīlī) ir krievu hokejists, labās malas uzbrucējs. Pašlaik (2016) Grigorenko spēlē Kontinentālās hokeja līgas kluba Ufas "Salavat Julajev" rindās.
Spēlētāja karjera
2001. gada NHL draftā Grigorenko izvēlējās Detroitas "Red Wings", taču Igors uz Ziemeļameriku nedevās un 2001.—02. sezonā uzsāka sava profesionālā spēlētāja karjeru, spēlējot Krievijas Superlīgas kluba Toljati "Lada" rindās. 2002.—03. sezonā Grigorenko bija jau "Lada" vienības rezultatīvākais spēlētājs. 2003. gada 16. maijā Grigorenko smagi cieta auto avārijā, kā rezultātā 2003.—04. sezonā aizvadīja vien astoņas spēles Toljati kluba fārmklubā Krievijas Pirmās līgas ietvaros. Lai gan 2004.—05. sezonu Igors uzsāka "Lada" rindās, drīz vien viņš pievienojās Ufas "Salavat Julajev" sastāvam. 2005.—06. sezonu Igors aizvadīja Čerepovecas "Severstal" rindās, taču 2006.—07. sezonā atgriezās Toljati "Lada" vienībā.
2007.—08. sezonu Grigorenko uzsāka Amerikas hokeja līgas klubā Grendreipidsas "Griffins", taču pēc pāris aizvadītām spēlēm atgriezās Ufas kluba sastāvā, kļūstot par 2008. gada Krievijas čempionu. 2010.—11. sezonā Grigorenko bija viens no līgas labākajiem vārtu guvējiem, pēc sezonas beigām tiekot iekļauts arī līgas visu zvaigžņu maiņā. Kopā ar komandu Grigorenko izcīnīja arī Gagarina kausu.
Ufā Grigorenko spēlēja līdz pat 2012.—13. gada sezonas ievadam, kad tika aizmainīts uz Maskavas CSKA vienību.
Krievijas izlases rindās spēlējis 2003. un 2006. gada Pasaules čempionātos.
.ug
.ug ir augšējā līmeņa domēns (ccTLD), kura paredzētais pielietojums ir saistībā ar Ugandu. Tas tika izveidots 1995. gadā. Domēna sponsors ir Uganda Online Ltd., kas nodrošina arī domēnu reģistrēšanu. Reģistrācija ir iespējama otrajā līmenī vai trešajā līmenī zem atsevišķiem otrā līmeņa domēniem, piemēram, .co.ug, .ac.ug, .sc.ug, .go.ug, .ne.ug utt.
Ārējās saites
Toppdomän
Pēteris Sēja
Pēteris Sēja ( — ) bija latviešu skolotājs un politiķis, vēlāk diplomāts, kas kopš 1921. gada pārstāvēja Latviju dažādās Eiropas valstīs.
Andrejs Ignatovičs
Andrejs Ignatovičs (dzimis 1971. gada 24. martā, Rīgā, Latvijā) ir bijušais latviešu hokejists, malējais uzbrucējs, ilggadējs Latvijas hokeja izlases dalībnieks, tagad treneris. Pašlaik (2019) Ignatovičs ir Latvijas čempionāta kluba HK Kurbads galvenais treneris.
Pēteris Sēja
Dzīvesgājums
Pēteris Sēja ir dzimis 1880. gada 19. aprīlī Doles draudzes novada „Kuģos” („Kārklos”), tagadējā Ķekavas novadā. No 1900. līdz 1905. gadam Sēja strādāja par skolotāju Doles draudzes skolā Ķekavā. Piedalījies 1905. gada revolūcijā un tika ievēlēts par Doles pagasta rīcības komitejas priekšsēdētāju. Lai izvairītos no represijām, viņš 1906. gadā emigrēja uz Šveici, kur 1906.—1909. gadā Cīrihē studēja vēsturi un tautsaimniecību, 1909.—1917. gadā strādāja par skolotāju Cīrihes institūtā „Concordia” un lektoru Starptautiskā tirdzniecības akadēmijā. 1915. gadā viņš bija viens no Latviešu komitejas Šveicē dalībniekiem ar Raini kā priekšsēdētāju. Strādājis pie Latvijas pašnoteikšanās prasību formulēšanas, sadarbojies ar Latvijas delegāciju Versaļas miera konferencē.
Andrejs Ignatovičs
Spēlētāja karjera
Savu profesionālā spēlētāja karjeru uzsāka 1991. gadā, pievienojoties Rīgas RASMS vienībai. Nākamās trīs sezonas Andrejs aizvadīja HK Rīgas "Pārdaugava" rindās, bet 1995.—96. gada sezonu uzsāka starp Rīgas "Alianse" spēlētājiem. 1996. gadā Ignatovičs ieguva Latvijas pilsonību. Sezonas vidū devās uz Dāniju, kur pievienojās Hvidovre IK klubam, kura sastāvā nospēlēja trīs sezonas. 1998.—99. sezonā viņš spēlēja Mestis līgas klubā Hermes Kokkola, bet nākamajā sezonā viņš spēlēja Allsvenskan kluba Olofstroms IK rindās. 2000.—01. gada sezonā viņš atgriezās Dānijā, aizvadot sezonu Odenses IK rindās, bet 2001.—02. gada sezonā viņš spēlēja Zviedrijas Elitsērijas kluba Djurgardens IF rindās. Nākamajā sezonā viņš atgriezās Olofstromā. 2003.—04. gada sezonu viņš vēl pavadīja Zviedrijā (IFK Arboga kluba rindās), bet pēc tās atgriezās Latvijā.
Pēteris Sēja
Dzīvesgājums
1920. gadā P.Sēja atgriezās dzimtenē un iestājās Latvijas Ārlietu ministrijas dienestā, piedalījās delegācijā, kas veda sarunas par Latvijas uzņemšanu Tautu Savienībā (1921). Vēlāk viņš bija padomnieks Latvijas sūtniecībā Parīzē (1921—1925), Ārlietu ministrijas Rietumu nodaļas vadītājs (1925—1927), sūtnis Itālijā (1927—1933), Albānijā, Bulgārijā un Grieķijā (1928—1933), Zviedrijā, Dānijā un Norvēģijā (1933—1937).
Miris 1940. gada 9. jūnijā Stokholmā, apglabāts Doles draudzes kapsētā Ķekavā.
Andrejs Ignatovičs
Spēlētāja karjera
No 2004. līdz 2007. gadam Ignatovičs spēlēja HK Rīga 2000 sastāvā, 2007. gadā kļūstot par Latvijas čempionu, tad divas sezonas aizvadīja ASK/Ogre rindās. 2011.—12. gada sezonā spēlēja HK Ozolnieki/Monarhs sastāvā, pēc sezonas beigām noslēdzot savu spēlētāja karjeru.
Latvijas hokeja izlases sastāvā spēlējis 1993., 1994., 1995., 1997. un 1999. gada Pasaules čempionātos hokejā, kā arī 1994. gada Olimpisko spēļu kvalifikācijas turnīrā. 1993. gadā, ar gūtiem 5 vārtiem un 14 rezultatīvām piespēlēm, tika atzīts par turnīra labāko uzbrucēju.
Parādība
Parādība ir jebkurš novērojams notikums. Parādības var iedalīt dabas parādībās, piemēram, zibens, varavīksne, ziemeļblāzma, un psihiskajās parādībās, piemēram, intelekts, atmiņa, jūtīgums. Pārmaiņas vai pārvērtības, kuras notiek ar fizikāliem ķermeņiem, sauc par fizikālajām parādībām. Neparastas parādības sauc par fenomeniem.
Fizikālās parādības var iedalīt piecās grupās:
IEEE 802.11
IEEE 802.11 ir bezvadu datortīklu standartu kopa. Šie standarti definē fizisko un kanāla slāni. Šos standartus parasti atšķir pēc fiziskā slāņa definīcijas. Wi-Fi ir Wi-Fi aliansei piederošs zīmols, kuru lieto lai sertificētu dažādu ražotāju ierīču savstarpējo savietojamību. Wi-Fi standarti pilnībā nepārklājas ar 802.11 standartiem (bet lielākoties ir bāzētu uz tiem).
802.11a
Tā, kā sākotnējā standarta ātrumi bija pārāk mazi, 1999. gadā pieņēma 802.11 papildinājumu - 802.11a, kur maksimālais fiziskā slāņa datu pārraides ātrums ir 54Mbit/s. Šis standarts lieto tādus pašus kanāla slāņa protokolus kā sākotnējais 802.11 standarts, taču darbojas 5GHz frekvencē un lieto OFDM modulāciju. Šim standartam atbilstošie izstrādājumi bija pieejami relatīvi vēlu un bija dārgi, jo 5GHz elektronika bija dārga un maz pieejama. Sākotnējajiem izstrādājumiem bija arī problēmas ar attālumu (bezvadu tīklam bija mazs apraides lauks). Šī standarta galvenās priekšrocības ir lielāks lietojamo kanālu skaits (4-8 reizes vairāk kā 2,4GHz standartiem, atkarībā no jurisdikcijas) un mazāk traucējumu (2,4GHz ierīces ir izplatītākas).
Šeit lietotā OFDM modulācijas shēma lieto 52 subnesējus, no kuriem datu pārraidei lieto 48 (atlikušie 4 ir sinhronizācijai). Subnesēju modulācija var būt BPSK, QPSK, 16QAM vai 64QAM. Katrs subnesējs aizņem 312,5kHz frekvenču joslu.
802.11g
2003. gadā pieņema vēlvienu papildinājumu sākotnējam 802.11 standartam. Šeit lieto 802.11a modulāciju (OFDM) 2,4GHz frekvencē un maksimālais fiziskā slāņa datu pārraides ātrums ir 54Mbit/s. Šis standarts ir guvis plašāku izplatību nekā 802.11a, jo šādām frekvencēm aparatūru izgatavot sanāk lētāk.
802.11ac
Wi-Fi bezvadu LAN standarts, kas darbojas 5 GHz frekvenču diapazonā. To sauc par Wi-Fi 5 Atpakaļ savietojams ar IEEE 802.11n (5 GHz josla) un IEEE 802.11a. 2019. – 2020. Gadā to aizstās IEEE 802.11ax standarts. 802.11ac ierīces arī ievieš 802.11n standartu 2,4 GHz joslā. Standarts ļauj ievērojami paplašināt tīkla joslas platumu, sākot no 433 Mbit/s.
802.11ax
IEEE 802.11ax ir paredzēts darbam esošajā 2,4 GHz un 5 GHz spektrā, taču 1 GHz līdz 7 GHz joslās var iekļaut papildu frekvenču joslas, tiklīdz tās kļūst pieejamas.To sauc par Wi-Fi 6. Papildus MIMO un MU-MIMO tehnoloģiju izmantošanai (uztveršanai un pārraidei tiek izmantotas vairākas antenas). Standarta IEEE 802.11ax galīgi tika iesniegts 2019. gadā. CES 2018. gadā demonstrētās ierīces ar maksimālo ātrumu līdz 11 Gbps, un galīgais apstiprinājums gaidāms 2020. gada septembrī.
802.11be
Izstrādātais bezvadu lokālo datortīklu standarta paplašinājums standartu komplektā 802.11. To sauc par Wi-Fi 7. IEEE 802.11be ir balstīts uz IEEE 802.11ax standartu un ir paredzēts iekštelpu un āra bezvadu LAN darbībai 2,4, 5 un 6 GHz frekvenču joslās.
Atveiglotie nosaukumi
Eksistē atviegloties Wi-Fi nosaukumi:
Wi-Fi ierīces izmantos ikonas, lai grafiski attēlotu izmantoto tīkla savienojumu, piemēram, parasti izmantoto signāla stipruma indikatoru ar uz tā novietotu skaitli. Ikona mainīsies, pārslēdzot ierīci starp dažādiem Wi-Fi tīkliem.
Austrumeiropas līdzenums
Austrumeiropas līdzenums vai Krievijas līdzenums ir viens no Zemes lielākajiem līdzenumiem. Tas ir otrs lielākais līdzenums pasaulē aiz Amazones zemienes un aizņem apmēram pusi no Eiropas platības. Ziemeļos līdzenums robežojas ar Balto un Barenca jūru, dienvidos — ar Melno, Azovas un Kaspijas jūrām. Ziemeļrietumos tas robežojas ar Skandināvijas kalniem, rietumos un dienvidrietumos — Sudetiem un Karpatiem, dienvidaustrumos — ar Kaukāza kalniem, bet austrumos — ar Urāla kalniem. Līdzenuma garums ziemeļu—dienvidu virzienā ir apmēram 2500 km, bet rietumu—austrumu — ap 1000 km. Platība 4 000 000 km2. Vidējais virsas augstums ir 170 m, augstākais virsas punkts ir 479 m vjl Buguļmas—Beļebejas augstienē, viszemākais punkts atrodas Piekaspijas zemienē 26 m zem jūras līmeņa.
IEEE 802.11
Kanāla slānis
Kanāla slāņa protokols ir bāzēts uz ethernet, tomēr te ir dažas atšķirības, kuras nosaka fizikālā slāņa daba. Atšķirībā no ethernet, šeit ierīces nevar vienlaikus raidīt un uztvert, tāpēc ethernet lietotā CSMA/CD metode šeit nedarbojas. 802.11 tīklos lieto CSMA/CA (carrier sense multiple access / collision avoidance). Raidot gaisā arī ir ievērojami lielāka iespējamība, ka dati pazudīs vai tiks bojāti, salīdzinot ar kabeli. Ethernet tīklā visi datori ir vienlīdzīgi. 802.11 ir iespējami divi veidi:
Austrumeiropas līdzenums
Līdzenuma teritorijas lielākā daļa atrodas Krievijas teritorijā, bet tajā atrodas vēl vairākas valstīs. Pilnībā ietilpst Igaunija, Latvija, Lietuva un Baltkrievija, daļēji — Somija, Polija, Ukraina, Moldova, Rumānija, Bulgārija un Kazahstāna.
Lielākās upes līdzenuma teritorijā ir Volga (3692 km gara), Urāla (2428 km), Dņepra (2290 km), Dona (1950 km), Pečora (1809 km), Kama (1805 km), Oka (1500 km), Daugava (1005 km), Nemuna (937 km).
IEEE 802.11
Kadra struktūra
802.11 kadri sastāv no 3 daļām: hedera (10-30 baiti), datiem (0-2312 baiti) un kontrolsummas (treilera)(FCS)(4 baiti).
Adresācija
802.11 atšķirībā no 802.3 (ethernet) kadra hederī var būt līdz 4 adresēm. Šiem tīkliem ir iespējami arī vairāki darba režīmi (ad-hoc jeb IBSS), infrastruktūra (ar pieejas punktu) un ESS (extended service set) - ar vairākiem savienotiem pieejas punktiem. Tīklā izšķir divu veidu ierīces - klientus un pieejas punktus (access points). Paketēm, kuras nāk no, vai iet uz pieejas punktu, ir aktīvs "no DS" un "uz DS" flag kadra kontoles laukā.
Kristers Gudļevskis
Kristers Gudļevskis (dzimis Aizkrauklē) ir latviešu hokejists, spēlē vārtsarga pozīcijā, Latvijas hokeja izlases dalībnieks. Pašlaik (2023) pārstāv Vācijas hokeja līgas vienību Fischtown Pinguins.
Spēlētāja karjera
Pieaugušo hokejā Gudļevskis debitēja 2009.—2010. gada sezonā, spēlējot Latvijas hokeja līgā HK Ogre komandā. Vairākas sezonas Gudļevskis aizvadījis Krievijas Jaunatnes hokeja līgas kluba HK Rīga sastāvā. K. Gudļevskis spēlēja Jaunatnes hokeja līgas Zvaigžņu spēlē. 2012.—13. gada sezonā debitēja KHL kluba Rīgas "Dinamo" sastāvā.
Regulārās sezonas izskaņā nopietnu savainojumu guva komandas pamatvārtsargs Bens Bišops, kā rezultātā Gudļevskis jau ceturto reizi tika izsaukts uz NHL klubu. NHL latvietis debitēja spēlē pret Kolumbusas "Blue Jackets", kuru "Lightning" uzvarēja ar 3—2 (Gudļevskis atvairīja 36 pretinieku metienus), viņš arī tika atzīts par spēles lielāko zvaigzni. Gudļevskis kļuva par pirmo vārtsargu pasaulē, kas vienas sezonas laikā spēlējis ECHL, AHL, NHL un Olimpiskajās spēlēs. Viņš ir 20. Latvijas hokejists, kas spēlējis NHL.
Stenlija kausa izcīņas pirmajā kārtā "Lightning" tikās ar Monreālas "Canadiens" vienību. Sērijas otrajā spēlē, rezultātam esot 1—3, pāris minūtes pirms mača beigām Gudļevskis devās laukumā, nomainot Lindbeku. Jau pirmajā uzbrukumā uz Gudļevska vārtiem "Canadiens" guva ceturtos vārtus. Gudļevskis komandas vārtos aizvadīja arī sērijas ceturto spēli, kurā "Lightning" piekāpās "Canadiens" ar 3:4 un līdz ar to izstājās no Stenlija kausa izcīņas, piekāpjoties "Canadiens" sērijā ar 0—4.
2014.—15. gada sezonas ievadā dalīja spēles laiku Sirakjūsas "Crunch" vārtos ar Andreju Vasiļevskis, taču pēc tam, kad Vasiļevskis tika izsaukts uz "Lightning", kļuva par komandas pamatvārtsargu, tās sastāvā aizvadot 46 spēles. Stenlija kausa izcīņas gaitā tika izsaukts uz Tampabejas "Lightning". "Lightning" sasniedza Stenlija kausa finālsēriju, kurā gan piekāpās Čikāgas "Blackhawks" hokejistiem. Bena Bišopa savainojuma dēļ vienai no finālsērijas spēlēm Gudļevskis tika pieteikts kā "Lightning" otrais vārtsargs. 2017. gada 1. jūlijā "Lightning" tiesības uz Gudļevski aizmainīja Ņujorkas "Islanders", īsi pēc tam spēlētājam ar "Islanders" parakstot divvirziena līgumu. Nākamo sezonu Gudļevskis pilnībā aizvadīja AHL.
2018. gada jūnijā Gudļevskis atgriezās Rīgas "Dinamo".
Latvijas izlase
Latvijas izlases rindās debitēja 2013. gada 7. aprīļa pārbaudes spēlē ar Zviedriju, taču vien pāris nedēļas vēlāk kopā ar izlasi devās uz 2013. gada Pasaules čempionātu, tajā dalot spēles laiku ar Edgaru Masaļski. Latvijas jaunatnes izlašu sastāvā spēlējis 2011. gada Pasaules čempionāta 1. divīzijā U-20 vecuma grupā, kurā tika izcīnīta ceļazīme uz 2012. gada Pasaules čempionāta augstāko divīziju.
Piedalījās 2014. gada ziemas olimpiskajās spēlēs, kur stāvēja Latvijas izlases vārtos divās spēlēs, tostarp ceturtdaļfināla spēlē pret Kanādu, ko Latvija zaudēja ar 1—2, bet vārtsargs atvairīja 55 kanādiešu metienus.
Auns (zvaigznājs)
Auna (la) zvaigznājs ir viens no 12 zodiaka zvaigznājiem. Zvaigznājs ir diezgan blāvs un tam ir tikai divas salīdzinoši spožas zvaigznes — Hamals un Šaratans. Hamala vārds cēlies no arābu Al Ħamal — "aita, auns" un senāk ar šo vārdu apzīmēja visu zvaigznāju.'Tā simbols ir ♈(attēlojot auna ragus). Auna zvaigznājā atrodas Tīgārdena zvaigzne — viena no tuvākajām zvaigznēm Saules sistēmai — 12 gaismas gadu attālumā.
Dažādas kultūras Auna zvaigznāja zvaigznes ir iekļāvušas citos zvaigznājos. Daži dzīļu objekti, kas ir zvaigznājā, ir diezgan vārgi redzami un iekļauj vairākas mijiedarbīgās galaktikas. Vairākas meteoru plūsmas visticamāk nāk no Auna zvaigznāja, tajā skaitā Dienas Arietis (Daytime Arietids) un Epsilona Arietis (Epsilon Arietids).
Auna zvaigznājs ir zināms jau no antīkiem laikiem un Starptautiskā Astronomijas savienība to ir atdzinusi par oficiālu zvaigznāju. Tas iekļauj seno zvaigžņu sistēmu, kā arī apkārt esošās zvaigznes. Babilonas zodiaku aprakstā, kas pierakstītas uz senām māla plāksnēm, šim zvaigznājam ir dots nosaukums MUL.APIN.
Rīgas metropolija
Vēsturiskā teritorija
Rīgas metropolijā ietilpa
Faktiski tai pakļāvās arī Tallinas bīskapija, kas formāli gan bija atkarīga no dāņu Lundas arhibīskapijas.
Rīgas metropolijas atjaunošana
Rīgas metropolija kā Baznīcas province faktiski beidza pastāvēt ar metropolīta Antonija Spriganoviča nāvi 1958. gada 1. oktobrī un vēlākos gados kā Rīgas arhidiecēzi tā arī Liepājas diecēzi pārvaldīja pāvesta iecelti apustuliskie administratori, kuru vidū bija arī kardināls Julijans Vaivods.
Audi Q7
Audi Q7 ir Audi pilnizmēra apvidnieks. Šīs firmas vieglajos automobiļos izmantotā pastāvīgās pilnpiedziņas sistēma quattro 2006. gadā jau nosvinēja 25 gadu jubileju. Q7 ir quattro, kuras starpasu diferenciālis Torsen normālos apstākļos sadala griezes momentu starp priekšējiem un aizmugures riteņiem proporcijā 40:60. Izbuksēšanas gadījumā priekšējiem riteņiem var tikt padots līdz 65% griezes momenta, bet aizmugurējiem — līdz 85%. Leģendārajai pilnpiedziņai palīdz arī elektronika, kas apvieno pretbuksēšanas, stabilitātes un pretapgāšanās sistēmas.
Raksturojums
Audi Q7 vizuāli atstāj ļoti nopietna automobiļa iespaidu. Īpaši draudīga izskatās monumentālā priekšdaļa ar Audi raksturīgo radiatora restes vairogu. Arī citi dizaina risinājumi ieturēti četru gredzenu markas stilā. Savukārt interjera noformējums gandrīz pilnībā aizgūts no Audi A6. Gan priekšējais panelis, gan sēdekļi, gan citas detaļas ir tādas pašas kā šim modelim. Līdz ar to var teikt, ka vadītāja vietas ergonomika un apdares kvalitāte ir tikpat augstā līmenī.
Rīgas metropolija
Rīgas metropolijas atjaunošana
1995. gada 2. decembrī pāvests Jānis Pāvils II Latvijā nodibināja divas jaunas sufraganijas — Jelgavas diecēzi, atdalot no Liepājas diecēzes Zemgales apgabalu un Rēzeknes - Aglonas diecēzi, atdalot no Rīgas arhidiecēzes Latgales apgabalu.
Audi Q7
Salons
Bāzes versijā Q7 ir piecvietīgs auto ar ļoti plašu 775 litru tilpuma bagāžnieku, bet kā papildu aprīkojums ir divas ērti salokāmas trešās rindas sēdvietas, kas šo auto padara septiņvietīgu. Arī šādā variantā saglabājas samērā liels 330 litru tilpuma bagāžnieks. Bet, salokot abu aizmugures rindu sēdekļus, var iegūt pat 2035 litrus lielu bagāžas telpu. Taisnības labad jāteic, ka trešās rindas sēdvietas nav īpaši plašas, lai gan situāciju nedaudz uzlabo iespēja pa daļām bīdīt uz priekšu otrās rindas sēdekļus.
Rīgas metropolija
Teritorija
No 1995. gada Latvijā izveidojās četras katoļu Baznīcas administratīvās vienības: Rīgas arhidiecēze, Liepājas diecēze, Jelgavas diecēze un Rēzeknes-Aglonas diecēze.
Audi Q7
Ātrums
No 0 - 100 km/h Q7 ar 3.6 VR6 FSI ieskrienas 8,5 sekundēs, ar 4.2 V8 FSI 7,4 sekundēs.
Rīgas metropolija
Pārvalde
Rīgas arhidiecēzi pārvalda arhibīskaps, kas vienlaikus ir arī metropolīts (toreiz Jānis Pujats), kuram Baznīcas kanonu normu robežās ir pakļautas arī trīs sufraganijas un tās pārvaldošie sufragani jeb bīskapi, kas administratīvi teritoriālās pārveides laikā bija: Liepājas diecēzē bīskaps Ārvaldis Andrejs Brumanis, Jelagavas diecēzē Antons Justs, Rēzeknes Aglonas diecēzē bīskaps Jānis Bulis. Pašlaik Rīgas metropolijas vadītājs ir arhibīskaps - metropolīts Zbigņevs Stankevičs, sufragani — Liepājas bīskaps Vilhelms Lapelis, Jelgavas bīskaps Edvards Pavlovskis, Rēzeknes Aglonas bīskaps Jānis Bulis.
Silmala
Silmala (līdz 1937. gadam Malta) ir ciems Rēzeknes novada Silmalas pagastā. Izvietojies Maltas upes kreisajā krastā pie reģionālā autoceļa P59 (Viļāni_Ružina_Malta) 3,7 km no pagasta centra Gornicas, 29 km no novada centra Rēzeknes un 241 km no Rīgas.
Apdzīvotās vietas izveidošanās un attīstība saistāma ar Silmalas kūdras fabrikas nodibināšanu. Līdz 1937. gadam ciema nosaukums bija Malta, kad ciems tika pārdēvēts par Silmalu, bet Maltas nosaukumu piešķīra Borovajas ciemam. 1925. gadā Maltai piešķīra biezi apdzīvotas vietas (ciema) statusu. No 1945. līdz 1954. gadam Silmala bija Maltas ciema centrs, bet kopš 1954. gada un līdz 1992. gadam — Silmalas ciema (vēlāk pagasta) centrs.
30. jūnijs
30. jūnijs ir gada 181. diena pēc Gregora kalendāra (182. garajā gadā). Līdz gada beigām ir atlikušas 184 dienas.
Vārda dienas
Mareks, Tālivaldis
Autoceļš P19
P19 autoceļš Ape (Vidzemes šoseja)—Igaunijas robeža ir reģionālais Latvijas autoceļš, kas savieno autoceļu A2 caur Api ar Igaunijas robežu. Autoceļa kopgarums ir 4,9 km un tas visā garumā klāts ar asfaltbetona segumu. Izveidots apvienojot kādreizējo vietējās nozīmes ceļu V377 ar P39 posmu no Apes centra līdz robežai. Autoceļš šķērso Smiltenes novadu.
Indra
Indra ir ciems Krāslavas novada Indras pagastā, pagasta centrs. Izvietojusies Šņokovas ezera krastā pie Daugavpils—Indras dzelzceļa. Indra atrodas Latvijas galējos dienvidaustrumos, tikai nepilnu 6 km attālumā no Baltkrievijas robežas. Attālums līdz novada centram Krāslavai 32 km, līdz Rīgai — 299 km.
Apdzīvotā vieta izveidojusies uz Baļbinovas muižas zemes pēc dzelzceļa līnijas izbūves, kas veicināja Baļbinovas (vēlāk Indras) veidošanos par tirdzniecības un satiksmes centru. 1925. gadā apdzīvotajai vietai piešķirts biezi apdzīvotas vietas (ciema) statuss.
Indrā ir pagasta administrācija, pamatskola, mūzikas un mākslas skola, tautas nams, bibliotēka, pasts, ātrās neatliekamās palīdzības punkts, dzelzceļa robežkontroles punkts, Baļbinovas katoļu baznīca un Indras luterāņu baznīca.
1534. gads
1534. gads bija garais gads, kas pēc Jūlija kalendāra sākās ceturtdienā.
Dāņu karagājiens uz Sāmsalu (1222)
'''Dāņu 1222. gada karagājiens uz Sāmsalu''' notika 1222. gada vasarā un to vadīja Dānijas karalis Valdemārs II. Dāņi no jauna sāka celt jau iepriekšējā karagājiena laikā nopostīto pili un piespieda sāmsaliešus pamest tās apkārtni. Jaunajā pilī pie Dānijas karaļa no viņam piešķirtās Līvzemes ieradās bīskaps Alberts, Zobenbrāļu ordenis sava mestra Folkvīna vadībā un vārdā nenosaukti līvu vecākie. Sarunu gaitā viņi panāca to, ka karalis bīskapam Albertam atdeva Līvzemi, turpretī Sakalas un Ugaunijas zemē viņš karaļa tiesības piešķīra Zobenbrāļu ordeņa brāļiem, bet garīgās tiesības Rīgas bīskapam.
Pēc Dānijas karaļa un Livonijas delegācijas aizbraukšanas sāmsalieši kopā ar ridaliešiem aplenca dāņu mūra pili un piecas dienas bombardēja ar 17 akmeņu metamajām mašīnām paterellām. Pils aizstāvji beidzot padevās un atgriezās pie dāņiem Rēvelē. Sāmsalieši paturēja septiņus dāņus un Rīgas bīskapa brāli Teoderihu par ķīlniekiem miera apstiprināšanai. Visā Igaunijā sākās sacelšanās pret krustnešiem.
Kaujas vieta
Pēc senākā uzskata (Tuulse, 1942) dāņu pils atradusies Soelas līča krastā Sāmsalas ziemeļos. Tomēr 1974. gadā veiktie izrakumi to neapliecināja. Tādēļ ir izteikta hipotēze, ka šī pils atradusies tur, kur vēlāk celta Kuresāres pils (Kleis, Tarvel 1982).
Rīgas arhidiecēze (Romas katoļu)
Rīgas arhidiecēze (latīņu: diocesis - "pārvalde, province") ir Romas katoļu baznīcas sastāvdaļas — Rīgas metropolijas galvenā jeb arhidiecēze ar tai piederošo Baznīcas teritoriju, kurā savus pienākumus kā baznīcas garīgais un administratīvais galva veic Rīgas arhibīskaps — metropolīts, kuram pakļaujas pārējo Rīgas metropolijā ietilpstošo teritoriju jeb sufraganiju — Liepājas diecēzes, Jelgavas diecēzes un Rēzeknes-Aglonas diecēzes garīgie un administratīvie vadītāji bīskapi — sufragani.
Vēsturiskās teritorijas
Rīgas arhibīskapa garīgo pārvaldes novadu jeb Rīgas arhidiecēzi veidoja
Rīgas bīskapijas jeb diecēzes atjaunošana
Pēc Pirmā pasaules kara, izveidojoties jaunām valsts administratīvām robežām, radās nepieciešamība pēc jauna garīgās pārvaldīšanas iedalījuma, jo Latgales katoļu kontingenta daļa piederēja Mogiļevas metropolijai, bet Kurzemes un Zemgales — Kauņas diecēzei. 1918. gadā Latgales katoļi, kuriem pievienojās Rīgas, Kurzemes un Zemgales priesteri, ar vācu kapelānu nosūtīja Svētā Krēsla nuncijam Bavārijā E. Pačelli lūgumu pāvesta atļaujas saņemšanai dibināt patstāvīgu latviešu katoļu bīskapiju. 1918. gada 29. septembrī pāvests Benedikts XV ar bullu "Hodie Nos" atjaunoja seno Rīgas bīskapiju un ar bullu "Comissum humilitati Nostrae" iecēla O'Rurki par Rīgas diecēzes bīskapu. Pēc Latvijas proklamēšanas 1918. gadā kā valsts pagaidu valdība, tā arī garīdznieki vēlējās, lai jaunās valsts bīskaps būtu latvietis. Ņemot vērā šo apstākli, bīskaps O'Rurke, kas pēc tautības bija īrs, 1920. gada 10. aprīlī no šī amata atteicās un bīskapijas vadību pārņēma bīskapa ģenerālvikārs Antonijs Springovičs, kurš 1920. gada 22. augustā Aglonā tika konsekrēts par Rīgas bīskapijas bīskapu. Šajā sakarā pāvests jau 1920. gada 14. aprīlī tika izdevis trīs bullas: "Hodie Nos", kurā atsaucas garīdzniekiem un ticīgajiem, ka par viņu ganu un bīskapu ir iecēlis Antoniju Springoviču, "Nos Tibi" — vēstījums kanoniķim Antonijam Springovičam, ka viņš ir izvēlēts par Rīgas bīskapijas bīskapu un "Commissum humilitati Nostrae", ieceļot Rīgas bīskapijai pirmo latviešu tautības bīskapu, kurš līdz tam no 1918. gada valdīja pār katoļiem Latvijā kā Mogiļevas arhibīskapa ģenerālvikārs.
Rīgas arhibīskapijas jeb arhidiecēzes atjaunošana
1923. gadā pāvests Pijs XI paaugstināja Rīgas bīskapiju par arhibīskapiju un Rīgas bīskapu par Rīgas arhibīskapu, ko apustuliskais delegāts Latvijā, Lietuvā un Igaunijā arhibīskaps Antonins Cekini izsludināja 1924. gada 11. februārī, tādējādi Rīgas arhidiecēzes draudzes vairs nebija citu valstu bīskapiju pakļautībā.
Anete Jēkabsone-Žogota
Anete Jēkabsone-Žogota (dzimusi Anete Jēkabsone Rīgā) ir latviešu politiķe un bijusī basketboliste. Šobrīd — Rīgas domes deputāte, pārstāv partiju "Latvijas attīstībai". Domē darbojas Satiksmes un transporta lietu komitejā, kā arī Izglītības, kultūras un sporta komitejā. Bijusi viena no visu laiku izcilākajām Latvijas basketbolistēm, spēlēja uzbrūkošās aizsardzes pozīcijā, ilgus gadus bijusi Latvijas sieviešu basketbola izlases dalībniece (arī kapteine). Anete Jēkabsone-Žogota ir 2005. gada Eiropas labākā jaunā basketboliste, 2007. gada Eiropas labākā basketboliste, 2007. gada Eiropas gada labākā basketboliste laikraksta La Gazzetta dello Sport vērtējumā, aptaujā par 2009. gada Eiropas labāko sportisti šī laikraksta vērtējumā ieguva 2. vietu. 2008. un 2009. gada Latvijas gada labākā sportiste. Kopā ar Maskavas apgabala "SpartaK" vairākkārt uzvarējusi Eirolīgā un izcīnījusi pirmos divus FIBA Superkausu sievietēm 2009. un 2010. gadā. 2014. gadā Fīniksas "Mercury" sastāvā kļuva par WNBA čempioni. Bijusi Latvijas Gada sportiste.
Laplatas "Gimnasia"
Club de Gimnasia y Esgrima La Plata (zināms arī kā CGE vai GELP, tulkojumā "Laplatas vingrošanas un paukošanas klubs") ir profesionāls Argentīnas futbola klubs, kas bāzēts Laplatā, Buenosairesas provincē. Dibināts 1887. gadā kā Club de Gimnasia y Esgrima, klubs spēlē Argentīnas Primera División līgā.
Anete Jēkabsone-Žogota
2017. gadā kandidēja Rīgas domes vēlēšanās no Latvijas Reģionu apvienības un partijas "Latvijas attīstībai" kopējā saraksta un tika ievēlēta. 2020. gadā atkārtoti ievēlēta Rīgas pašvaldībā no "Attīstībai/Par!" un "Progresīvo" saraksta.
1997—2002: karjera Latvijā
A. Jēkabsones pirmā trenere bija Maija Kubliņa. Spēlēt starp pieaugušajiem viņa uzsāka 1997. gadā Rīgas kluba TTT/Rapa sastāvā. Tā sastāvā viņa aizvadīja četras sezonas, kuru laikā tika izcīnīts Latvijas čempiones tituls 1999. gadā, vienu reizi spēlēts finālā un divas reizes iegūtas bronzas medaļas. 2001.—2002. gada sezonu A. Jēkabsone-Žogota aizvadīja citā Rīgas klubā RTU/Klondaika, ar ko tika izcīnīta 2. vieta Latvijas čempionātā. Kopumā ar Latvijas klubiem trīs reizes startējusi Baltijas Sieviešu basketbola līgā. Visās trijās sezonās tika izcīnīta 8. vieta (1998, 1999, 2002).
2002—2006: karjera Francijā
Nākāmās četras sezonas Anete aizvadīja Francijas klubos. No 2002. līdz 2004. gadam Anete spēlēja Mondevilles klubā USO Mondeville. USO Mondeville sastāvā 2002.—2003. gada sezonā izcīnīja 8. vietu Francijas līgā, nākamajā sezonā tika izcīnīta jau 6. vieta, kā arī tika spēlēts Frabcijas kausa finālā.
Pēc tam viņa parakstīja līgumu ar Buržas klubu CJM Bourges Basket. 2004.—2005. gada sezonā tika izcīnīta sudraba medaļa Francijas čempionātā un Federācijas kausā, vēl tika svinēta uzvara Francijas kausā. 2006. gada sākumā viņa tika atzīta par 2005. gada Eiropas gada labāko jauno basketbolisti. Nākamajā sezonā Buržas klubs izcīnīja uzvaru visos trijos Francijas klubu turnīros: nacionālajā čempionātā, Francijas kausā un Federācijas kausā.
2006—2011: karjera Krievijā
2006. gadā A. Jēkabsone-Žogota noslēdza līgumu ar Krievijas Superlīgas klubu Maskavas "Dinamo". Pirmajā sezonā ar "Dinamo" viņa izcīnīja FIBA Eiropas kausu, kluba galvenais treneris bija Ainārs Zvirgzdiņš. A. Jēkabsone-Žogota kļuva par otro latviešu basketbolisti, kura izcīnījusi FIBA Eiropas kausu (pirmā bija Anda Jēkabsone). 2008. gada sākumā A. Jēkabsone-Žogota tika atzīta par 2007. gada Eiropas gada labāko basketbolisti. Tāpat viņa tika atzīta par 2007. gada labāko basketbolisti Eiropā Itālijas sporta laikraksta La Gazzetta dello Sport vērtējumā. 2008. gadā tika atzīta par gada labāko Latvijas sportisti.
"Dinamo" sastāvā viņa spēlēja trīs sezonas, pēc 2009. gada Eiropas čempionāta A. Jēkabsone-Žogota noslēdza līgumu ar citu Maskavas klubu Maskavas apgabala "Spartak". kopā ar "Spartak" izcīnīja pirmo FIBA Superkausu sievietēm, pārliecinoši pārspējot 2008.—2009. gada sezonas FIBA Eiropas kausa ieguvējas Turcijas Stambulas "Galatasaray" ar rezultātu 92—59. A. Jēkabsone-Žogota ar 16 punktiem bija spēles rezultatīvākā basketboliste.
basketboliste piedalījās Eirolīgas Zvaigžņu spēlē, kā arī startēja trīspunktmetienu konkursā. 2010. gada aprīlī A. Jēkabsone-Žogota "Spartak" sastāvā kļuva par pirmo latviešu basketbolisti, kura izcīnījusi uzvaru FIBA Eirolīgā. 2010.—2011. gada sezonas sākumā viņa "Spartak" sastāvā uzvarēja arī otrajā FIBA Superkausa izcīņā.
Mūsdienu tautas mūzika
Mūsdienu tautas mūzika jeb postfolklora ir mūzikas žanrs, kas ir radies rūpnieciskajā kultūrā modernisma vai postmodernisma apstākļos no tradicionālās tautas mūzikas, tostarp tautasdziesmām. Tautas mūzikai sajaucoties ar citu žanru mūziku, laika gaitā veidojušies vairāki jauktie žanri, piemēram, elektrofolks (ar elektronisko mūziku), folkmetāls (ar smago metālu), folkroks (ar rokmūziku) un neofolks (ar industriālo mūziku). Savukārt, mūsdienu tautas mūziku, kurā apvienoti dažādu pasaules tautu mūzikas elementi, sauc par pasaules mūziku.
Anete Jēkabsone-Žogota
2009—2014: karjera ASV
Otrajā sezonā WNBA 27. jūnija spēle pret Ņujorkas "Liberty" viņa guva ceļgala savainojumu, 8. jūlijā viņai tika veikta ceļgala operācija. Viņa nevarēja palīdzēt savai komandai 16 spēles. Viņa atgriezās laukumā 14. augusta spēlē pret Sietlas "Storm".
2011. gada februārī basketboliste paziņoja, ka nespēlēs WNBA 2011. gada sezonā.
WNBA atgriezās 2014. gada sezonā, šoreiz Fīniksas "Mercury" sastāvā. Tā sastāvā viņa kļuva par WNBA čempioni (Jēkabsone-Žogota ir pirmā Latvijas basketboliste, kas šajā līgā izcīnījusi čempiontitulu).
2011: karjera Turcijā
2011. gada janvārī pārgāja uz Turcija līgas klubu Stambulas "Fenerbahçe". 2010.—2011. gada sezonā "Fenerbahçe" sastāvā viņa kļuva par Turcijas čempioni, kā arī kvalificējās Eirolīgas ceturtdaļfinālam.
2011—2016: atgriešanās Krievijā
2011. gada maijā parakstīja līgumu ar Krievijas Superlīgas klubu Jekaterinburgas UGMK. Kluba sastāvā A. Jēkabsone-Žogota saņēma zeltu Krievijas kausa izcīņā nākamajā pavasarī, taču janvārī spēles laikā gūtās smagās traumas (plīsušas kreisā ceļgala krusteniskās saites) dēļ viņa sezonas beigu daļā nespēlēja. Viņa atsāka spēlēt 2012. gada novembrī. 2013. gada janvārī izcīnīja Krievijas kausu, lai arī pašā finālspēlē nepiedalījās. 2013. gada martā Žogota kļuva par divkārtējo Eirolīgas čempioni, finalā tika uzvarēts Ievas Kubliņas pārstāvētais Turcijas klubs Stambulas "Fenerbahçe". 2013. gada aprīlī kļuva par Krievijas čempioni.
2014. gadā vasarā A. Jēkabsone-Žogota pievienojās citam Krievijas klubam Kurskas "Dinamo", kura galvenais treneris ir latvietis Gundars Vētra. Kurskas klubā spēlēja līdz 2015.—2016. gada sezonas beigām. Vasarā notika sarunas ar klubu TTT par atgriešanos Latvijā un karjeras noslēgšanu Rīgas klubā, taču vienošanos panākt neizdevās.
2016. gada septembrī A. Jēkabsone-Žogota paziņoja par profesionālas basketbolistes karjeras beigām, tomēr rudenī pieņēma lēmumu vēl palīdzēt Latvijas izlasei Eiropas čempionāta atlases spēlēs.
Karjera Latvijas izlasē
Latvijas izlasē debitējusi, taču iepriekš spēlējusi Latvijas jaunatnes izlasēs. Kopā ar Latvijas sieviešu izlasi ir izcīnījusi 6. vietu 2005. gada Eiropas čempionātā Turcijā, 4. vietu 2007. gada Eiropas čempionātā Itālijā, 7. vietu 2009. gada Eiropas čempionātā Latvijā un dalītu 9.-12. vietu 2008. gada Pekinas Olimpiskajās spēlēs, kur bija viena no turnīra rezultatīvākajām spēlētājām. Kopā ar Latvijas U-20 izlasi izcīnījusi 4. vietu 2002. gada Eiropas U-20 čempionātā un ar U-18 izlasi tika izcīnīta 10. vieta 2000. gada Eiropas čempionātā un 12. vieta 1998. gada čempionātā.
Latvijas izlases sastāvā aizvadījusi 116 spēles, kurās guvusi 1934 punktus (FIBA oficiālajās spēlēs gūti 960 punkti). Ar gūtiem 34 punktiem vienā spēlē (2008. gadā) A. Jēkabsone-Žogota šajā rādītājā atpaliek tikai no izlases rekordistes Ievas Tāres, kas spējusi gūt 36 punktus vienā spēlē.
2009. gada septembrī viņa paziņoja par nespēlēšanu izlasē 2011. gada Eiropas čempionāta kvalifikācijas turnīrā, savukārt 2011. gada martā paziņoja par nespēlēšanu izlasē arī 2011. gada Eiropas čempionāta finālturnīrā. Pēc 2011. gada Eiropas čempionāta A. Jēkabsone atzina, ka varētu startēt Latvijas izlases sastāvā 2013. gada Eiropas čempionāta kvalifikācijas turnīrā, tomēr 2013. gada martā paziņoja, ka karjeru izlasē ir beigusi.
2015. gadā atgriezās Latvijas izlasē un spēlēja tās sastāvā Eiropas čempionātā. 2016. gada rudenī, jau pēc paziņošanas par profesionālās karjeras beigām, A. Jēkabsone-Žogota pieņēma lēmumu vēl palīdzēt Latvijas izlasei Eiropas čempionāta atlases spēlēs.
Politiskā darbībā
Anete Jēkabsone-Žogota 2017. gadā kandidēja Rīgas domes vēlēšanās no "Latvijas Reģionu apvienības" un partijas "Latvijas attīstībai" apvienotā saraksta un 22. jūnijā kļuva par Rīgas domes deputāti. Vēlāk iestājās partijā "Latvijas attīstībai".
2020. gada ārkārtas Rīgas domes vēlēšanās atkārtoti ievēlēta pašvaldībā no "Attīstībai/Par!" un "Progresīvo" saraksta, saņemot otro lielāko vēlētāju atbalstu aiz saraksta līdera un drīzumā par domes priekšsēdētāju ievēlētā Mārtiņa Staķa.
Privātā dzīve
Izglītību ieguvusi Rīgas 28. vidusskolā. A. Jēkabsone ir precējusies ar uzņēmēju Edgaru Žogotu. 2019. gada februārī ģimenē piedzimusi meita.
Arturs Auverss
Georgs Frīdrihs Jūliuss Arturs fon Auverss (de, dzimis, miris ) bija vācu astronoms. Nodarbojies ar astrometriju. Veicis precīzus zvaigžņu pozīciju mērījumus.
FIFA Pasaules rangs
FIFA Pasaules rangs ir FIFA un Coca-Cola veidots futbola nacionālo izlašu rangs. To apkopo kopš 1993. gada augusta. FIFA/Coca-Cola pasaules reitingā ir iekļautas nacionālās izlases, kuras spēlē starptautiskas spēles, kā arī sieviešu nacionālās izlases, tomēr šie reitingi netiek skaitīti kopā.
Zīlāni (nozīmju atdalīšana)
Zīlāni var būt:
Fogelis
Fogelis (de — 'putns'; sieviešu dzimtē Fogele) ir vācu cilmes uzvārds. Cilvēki ar šo uzvārdu:
Futbols olimpiskajās spēlēs
Olimpiskais futbola turnīrs notiek kopš Londonā. Olimpiskajā futbola turnīrā spēlē U-23 izlases. Sieviešu futbols olimpiskajās spēlēs iekļauts kopš 1996. gada.
Vacansoleil-DCM
Vacansoleil-DCM Pro Cycling Team bija profesionāla Nīderlandes šosejas riteņbraukšanas komanda. Komandai bija UCI ProTeam statuss un tā piedalījās UCI World Tour. Komandu izveidoja 2008. gadā, kā pēcteci P3 Transfer-Batavus komandai, pārņemot arī daudzus braucējus un personālu no Cycle Collstrop komandas. Savas pirmās sacensības komanda aizvadīja 2009. gadā. Komandas sponsors Vacansoleil bija Eiropas kompānija, kura organizē luksusa kempingu brīvdienas. DCM ir Beļģijas lauksaimniecības produktu kompānija. Neviens no šiem sponsoriem pēc 2013. gada sezonas beigām nepagarināja līgumu.
Lielvārdes iela (Rīga)
Lielvārdes iela ir Rīgas iela, Vidzemes priekšpilsētas Teikas, Mežciema un Purvciema apkaimēs. Lielvārdes iela sākas pie Brīvības gatves krustojuma un beidzas strupceļā.
Vēsture
Pirmo reizi Rīgas ielas sarakstā Lielvārdes iela minēta 1929. gadā ar savu tagadējo nosaukumu Lielvārdes pilsētas vārdā, kas laika gaitā nav mainījies.
Habla kosmiskais teleskops
Habla kosmiskais teleskops (Hubble Space Telescope) jeb HST ir orbitālā observatorija, kas palaista un atrodas Zemā Zemes orbītā. Observatorija nosaukta ASV astronoma Edvīna Habla vārdā. Tas ir NASA un ESA kopīgs projekts. Habla kosmiskais teleskops ir viens no četriem NASA lielo observatoriju kosmiskajiem aparātiem.
Teleskopa spoguļa izmērs ir 2,4 metri. Tas darbojas ultravioletajā, redzamās gaismas un tuvajā infrasarkanajā spektrā. Habla teleskopa atrašanās ārpus Zemes atmosfēras dod lielas priekšrocības attiecībā pret Zemes teleskopiem, jo uzņemtie attēli nav izplūduši atmosfēras dēļ, nav atmosfēras izkliedētās fona gaismas. Habla teleskops var veikt novērojumus ultravioletajā gaismā, kuru absorbē ozona slānis. Kopš Habla kosmiskā teleskopa palaišanas 1990. gadā, tas ir kļuvis par visnozīmīgāko instrumentu astronomijas vēsturē.
Tiek plānots, ka Džeimsa Veba kosmiskais teleskops (JWST) kalpos par galveno Habla kosmiskā teleskopa zinātniskās pētniecības pēcteci. Tas tika palaists 2021. gada 25. decembrī.
Uzbūve
Habla kosmiskais teleskops sastāv no trīs daļām:
Elektroenerģiju nodrošina divi saules bateriju paneļi.
Palaišana un apkopes
Habla teleskops tika palaists ar Space Shuttle Discovery misijā STS-31. Teleskopa apkopei tika rīkotas piecas kosmoplānu misijas, lai nomainītu nolietojušos mezglus un uzlabotu instrumentus. Tā uzturēšanā tika iztērēti 2 miljardi dolāru.
Trešajā misijā 1999. gadā tika nomainīti visi seši Habla teleskopa žiroskopi un arī sprieguma regulatori baterijās. Tam tika pievienots arī ātrāks vadības dators, jutīga sekošanas iekārta, datu ierakstīšanas iekārta un radio raidītājs. Šo apkopi pabeidza 24. decembrī. 2000. gada 10. janvārī Habla teleskops atsāka savu darbību, pēc vairākkārtējām jauno iekārtu pārbaudēm.
2009. gadā kosmoplāns Atlantis veica pēdējo, piekto apkopes misiju, lai nodrošinātu teleskopa darbību vēl uz 5 gadiem. Tomēr teleskops turpina darboties vēl ilgāk. Paredzams, ka teleskops beigs pastāvēt laika posmā no 2030. līdz 2040. gadam.
Als Pačīno
Alfredo Džeimss "Als" Pačīno (en, dzimis ) ir itāļu izcelsmes amerikāņu kino un teātra aktieris, kā arī režisors.
Als Pačīno slavu ieguva ar Maikla Korleones lomu filmā "Krusttēvs" un tās turpinājumos, kā arī ar lomām filmās "Karstākais dienas laiks", "Seja ar rētu", "Karlito ceļš" un "Sievietes smarža". 1992. gadā Als Pačīno ieguva Amerikas Kinoakadēmijas balvu kā labākais aktieris filmā "Sievietes smarža". Pirms tam viņš jau septiņas reizes bija nominēts šai balvai. Devīto reizi Amerikas Kinoakadēmijas balvai tika nominēts par otrā plāna lomu filmā "Īrs".
Dzīves sākums un izglītība
Als Pačīno ir dzimis Īsthārlemā, Manhatanā, Ņujorkā. Viņa vecāki bija italoamerikāņi Rouza (meitas uzvārds Džerardi) un Salvatore Alfrēds Pačīno, kuri izšķīrās, kad Alam Pačīno bija tikai divi gadi. Brāļu un māsu Pačīno nebija. Pēc tam viņa māte, lai nopelnītu naudu dzīvošanai, pārcēlās uz nabadzīgo Bronksas dienvidu daļu un dzīvoja kopā ar saviem vecākiem Keitu un Džeimsu Džerardiem, kuri savukārt bija ieceļojuši Savienotajās Valstīs no Korleones mazpilsētas Sicīlijā. A. Pačīno tēvs pārcēlās uz Kovinu, Kalifornijā, kur strādāja par apdrošināšanas aģentu un bija īpašnieks restorānam "Pacino's Lounge", kuru slēdza 1992. gadā.
A. Pačīno apmeklēja Dramatiskās mākslas skolu (High School of Performing Arts) Ņujorkā. Viņam nepadevās neviens priekšmets, izņemot angļu valodu, tādēļ viņš izstājās no skolas 17 gadu vecumā. Māte nebija apmierināta ar šādu dēla lēmumu, tādēļ A. Pačīno pameta mājas. Viņš strādāja vairākos maz apmaksātos darbos, kādu laiku strādāja teātrī par sargu, biļešu pārdevēju un apkopēju vienlaicīgi, bet paralēli darbam apmeklēja arī aktiermeistarības privātstundas.
Karjera
Als Pačīno aktiera karjeru uzsāka Ņujorkas teātros. Viņš iesaistījās Herberta Berghofa studijā (HB Studio), kur apguva aktiermākslas pamatus. Vēlāk, 1966. gadā Pačīno kļuva par Lī Strasberga aktieru studijas dalībnieku. Pačīno savās intervijās ir uzsvēris Lī Strasberga nozīmīgo ietekmi savas aktiermākslas attīstībā.
Als Pačīno saņēmis BAFTA kino balvu kā labākais aktieris galvenajā lomā filmās "Krusttēvs 2" un "Karstākais dienas laiks".
Saņēmis četras Zelta globusa balvas par lomām filmās "Serpiko" (Serpico) (1973), "Sievietes smarža" (1992), Angels in America (2003, TV miniseriāls) un You Don't Know Jack (2010, TV filma), kā arī 2001. gadā apbalvots ar Sesila de Milla balvu. Par lomām televīzijā (Angels in America, You Don't Know Jack) ieguvis arī divas Emmy balvas. Par lomām teātri ieguvis divas Tony balvas.
1992. gadā Als Pačīno par akla atvaļināta ASV armijas pulkvežleitnanta lomu filmā "Sievietes smarža" saņēma Amerikas Kinoakadēmijas balvu kā labākais aktieris.
Als Pačīno darbojies arī kā režisors (četrās filmās), scenārija autors (2 filmās) un producents (3 filmās). Par savu vispersonīgāko projektu Pačīno nosauc 2011. gadā uzņemto filmu Wilde Salome, kurā viņš ir gan scenārija autors un režisors, gan aktieris.
Nordenšelda
Nordenšelda (Nordenskjöld Base) ir starptautiska vasaras polārstacija Karalienes Modas Zemē, ko veido 200 m viena no otras esošās Somijas stacija Aboa un Zviedrijas stacija Vāsa. Stacija ierīkota 1988.-1989. gada vasaras sezonā kā abu valstu Antarktīdas izpētes programmu kopīgs projekts. Nosaukta par godu zviedru ģeologam, ģeogrāfam un polārpētniekam Oto Nordenšeldam (Nils Otto Gustaf Nordenskjöld).
Ketrina Megana Makartūra
Katrīna Megana Makartūra (Katherine Megan McArthur, dzimusi ) ir NASA kosmonaute, okeanogrāfe.
Makartūras pirmais kosmiskais lidojums notika 2009. gada maijā Habla teleskopa remonta misijā STS-125.
Otrais Makartūras lidojums kosmosā sākās 2021. gada 23. aprīlī, esot kosmosa kuģa SpaceX Crew-2 pilotei. Viņa bija SKS 65. un 66. ekspedīcijas lidojuma inženiere. 2021. gada 9. novembrī atgriezās uz Zemes.
Katrīna Megana Makartūra ir precējusies ar astronautu Robertu Bēnkenu. Viņiem ir dēls Teodors.
Kosmisko lidojumu kopsavilkums:
Nonode
Nonode ( - deviņi + (elektr)ods) - elektronu lampa ar deviņiem elektrodiem - anodu, karsējamu katodu un septiņiem tīkliņiem. Nonodes tiek sauktas arī par enneodēm (( - deviņi) jeb enodēm vai heptagrīdiem ( - septiņi + - tīkliņš).
Vēsture
Nonodes tika izgudrotas lietošanai specifiskiem mērķiem konkrētās shēmās - parastiem mērķiem (radiouztveršanai, raidīšanai, signālu pastiprināšanai) pēc tāda elektrodu daudzuma nebija vajadzības. Izņēmums bija eksotiskas vācu lampas EQ-80 un UQ-80, kas uzskatāmas par trīskāršās vadības lampām ar trim stūrējošiem tīkliņiem, tomēr praktiski tās tikpat kā netika pielietotas.